אולימפיאדת אטלנטה (1996)

אולימפיאדת אטלנטה (1996) היא האולימפיאדה ה-26 בעת החדשה, שציינה גם 100 שנים למפעל האולימפי. היא נמשכה 16 ימים, מ-19 ביולי עד ל-4 באוגוסט 1996. השתתפו בה 10,318 ספורטאים מ-197 מדינות.

גל פרידמן שייצג את ישראל בגלישת מיסטרל (גברים) זכה בה במדליית ארד והיה לישראלי היחיד שזכה במדליה באולימפיאדה זו.

ב-27 ביולי, אירע פיגוע בפארק שבו פוצץ מטען צינור במהלך הופעת רוק. כתוצאה מהפיצוץ נהרגה אישה, 111 נפצעו ועוד כתב נפטר מהתקף לב כאשר רץ למקום הפיצוץ. המטען הונח על ידי אריק רוברט רודולף, אשר המניע שלו היה חוק ההפלות.

מדליות

עשר המדינות המובילות במספר המדליות:

אירועים בולטים

אתלטיקה

נשים
מארי-ז'וזה פרק (), זכתה בשתי מדליות זהב, בריצת 200 מטר ובריצת 400 מטר בשיא אולימפי חדש של 48.25 שניות (נוכחי 2012).
סווטלנה מסטרקובה (), זכתה בשתי מדליות זהב, בריצת 800 מטר ובריצת 1500 מטר.
גייל דיברס (), זכתה בשתי מדליות זהב, בריצת 100 מטר ובריצת שליחות 4x100 מטר.
גוון טורנס (), זכתה בשתי מדליות, מדליית זהב בריצת שליחות 4x100 מטר ומדליית ארד בריצת 100 מטר.
ע'אדה שועאע (), זכתה במדליית זהב בקרב שבע ובכך הייתה לספורטאית הסורית הראשונה והיחידה שזכתה במדליית זהב אולימפית.
מרלין אוטי (), זכתה ב-3 מדליות, 2 מדליות כסף בריצות ל-100 בתוצאה זהה למנצחת דיברס (10.94 שניות) ול-200 מטר ומדליית ארד בריצת שליחות 4x100 מטר.

גברים
מייקל ג'ונסון (), זכה בשתי מדליות זהב בריצת 200 מטר בשיא עולם חדש של 19.32 שניות ובריצת 400 מטר בשיא אולימפי חדש והיה לאתלט הראשון בהיסטוריה שזוכה בשתי ריצות אלו באולימפיאדה. 
דונובן ביילי (), זכה בשתי מדליות זהב בריצת 100 מטר בשיא עולם חדש של 9.84 שניות ובריצת שליחים 4x100 מטר.
קרל לואיס (), זכה בפעם הרביעית ברציפות בקפיצה לרוחק, הישג שקבע רק בן ארצו אל ארטר בזריקת דיסקוס.
יאן ז'לזני (), הגן על תוארו בהטלת כידון.

הוקי שדה

התעמלות

נשים
נבחרת הנשים של ארצות הברית זכתה במדליית זהב הקבוצתית לפני נבחרת רוסיה ונבחרת רומניה. 

ליליה פודקופייבה (), זכתה ב-3 מדליות, מהן 2 מדליות זהב, כולל בתחרות הקרב רב אישי ובתרגיל הקרקע ומדליית כסף בתרגיל הקורה.
שאנון מילר (), זכתה בשתי מדליות זהב, בתחרות הקבוצתית ובתרגיל הקורה.
סימונה אמנאר (), זכתה ב-4 מדליות, מדליית זהב בתרגיל סוס הקפיצות, מדליית כסף בתרגיל הקרקע ושתי מדליות ארד בתחרות הקבוצתית ובתחרות הקרב רב אישי.
סבטלאנה חורקינה (), זכתה בשתי מדליות, מדליית זהב בתרגיל מקבילים מדורגים ומדליית כסף בתחרות הקבוצתית.

גברים
נבחרת הגברים של רוסיה זכתה במדליית זהב הקבוצתית לפני נבחרת סין ונבחרת אוקראינה.

אלכסיי נמוב (), זכה ב-6 מדליות, מהן 2 מדליות זהב בתחרות הקבוצתית ובתרגיל סוס הקפיצות, מדליית כסף בתחרות הקרב רב אישי ו-3 מדליות ארד בתרגיל הקרקע, בתרגיל הסוס סמוכות ובתרגיל המתח. 
לי שיאושונג (), זכה ב-3 מדליות, מהן מדליית זהב אחת כולל בתחרות הקרב רב אישי ושתי מדליות כסף בתרגיל הקרקע ובתחרות הקבוצתית.
ויטלי שרבו (), כוכב אולימפיאדת ברצלונה (1992) הסתפק ב-4 מדליות ארד, תחרות קרב רב אישי, סוס קפיצות, מקבילים ומתח.

התעמלות אמנותית

 קטרינה סרבריאנסקה (), זכתה בתחרות קרב רב אישי

טניס

נשים
 לינדזי דבנפורט (), זכתה בטורניר היחידות
 ג'יג'י פרננדז ומרי ג'ו פרננדז (), זכו בטורניר הזוגות פעם שנייה ברציפות

גברים
 אנדרה אגאסי (), זכה בטורניר היחידים
 טוד וודברידג' ומארק וודפורד (), זכו בטורניר הזוגות

כדורגל

נשים
לראשונה נערך טורניר כדורגל לנשים במשחקים האולימפיים. נבחרת ארצות הברית זכתה במדליית זהב לאחר ניצחון במשחק הגמר על נבחרת סין 1–2. במדליית ארד זכתה נורווגיה שניצחה את נבחרת ברזיל 0–2.

גברים
נבחרת ניגריה זכתה במדליית הזהב לאחר ניצחון במשחק הגמר את נבחרת ארגנטינה בתוצאה של 2–3 משער בדקה ה-90. כבר בדקה ה-3 למשחק, הובילה ארגנטינה. ניגריה השוותה בדקה ה-28, אך ארגנטינה עלתה שוב ליתרון בדקה ה-50 שהחזיק מעמד עד לדקה ה-74. במדליית ארד זכתה נבחרת ברזיל שניצחה את נבחרת פורטוגל 0–5.

כדוריד

כדורמים
נבחרת ספרד זכתה במדליית הזהב בכדורמים לאחר ניצחון על נבחרת קרואטיה 5–7. במדליית ארד זכתה נבחרת איטליה, האלופה יוצאת, לאחר ניצחון על נבחרת הונגריה 18–20.

כדורסל

נשים
נבחרת ארצות הברית זכתה במדליית זהב לאחר ניצחון במשחק הגמר על נבחרת ברזיל 87–111. במדליית ארד זכתה נבחרת אוסטרליה לאחר ניצחון על נבחרת אוקראינה 56–66.

גברים
נבחרת ארצות הברית זכתה במדליית זהב לאחר ניצחון במשחק הגמר על נבחרת יוגוסלביה 69–95. במדליית ארד זכתה נבחרת ליטא לאחר ניצחון על נבחרת אוסטרליה 74–80.

כדורעף

כדורעף חופים
לראשונה נערך טורניר כדורעף חופים במשחקים האולימפיים, הן לגברים והן לנשים.

נשים
:  - ג'קי סילבה וסנדרה פירס 
:  - מוניקה רודריגז ואדריאנה סמואל
:  - נטלי קוק וקרי פוטהרסט

גברים
:  - קארץ' קיראי וקנט סטפס 
:  - מייק דוד ומייק ויטמארש
:  - ג'ון צ'יילד ומרק היס

סיף

נשים
 לורה פיסל (), זכתה בשתי מדליות זהב בתחרות הדקר האישי ובתחרות הדקר הקבוצתי
 לאורה בדאה (), זכתה בשתי מדליות, מדליית זהב בתחרות רומח אישי ומדליית כסף בתחרות רומח קבוצתי.
 ולנטינה וצאלי (), זכתה בשתי מדליות, מדליית זהב בתחרות רומח קבוצתי ומדליית כסף בתחרות רומח אישי.
 ג'ובנה טריליני (), זכתה בשתי מדליות זהב, מדליית זהב בתחרות רומח קבוצתי ומדליית ארד בתחרות רומח אישי.

גברים
 סטניסלב פוזניאקוב (), זכה בשתי מדליות זהב בתחרות חרב אישי ובתחרות חרב קבוצתי.
 אלכסנדר בקאטוב (), זכה בשתי מדליות, מדליית זהב בתחרות דקר אישי ומדליית כסף בתחרות דקר קבוצתי.

שחייה

שישה שחיינים זכו ב-4 מדליות כל אחד.

נשים
אמי ואן דיקן (), זכתה ב-4 מדליות זהב, במשחה ל-50 מטר חופשי, במשחה ל-100 מטר פרפר ובשני משחי שליחות. 
מישל סמית' (), זכתה ב-4 מדליות, מהן 3 מדליות זהב במשחים ל-200 ול-400 מטר מעורב אישי ובמשחה ל-400 מטר חופשי ומדליית ארד אחת במשחה ל-200 מטר פרפר. 
ג'ני תומפסון (), זכתה ב-3 מדליות זהב כולם במשחי השליחות. 
אנג'ל מרטינו (), זכתה ב-4 מדליות, 2 מדליות זהב במשחי השליחות ו-2 מדליות ארד במשחה ל-100 מטר חופשי ובמשחה ל-100 מטר פרפר. 
פני היינס (), זכתה בשתי מדליות זהב במשחים ל-100 ול-200 מטר חזה וקבעה את השיא האולימפי היחידי לנשים במשחה ל-200 מטר לחזה. 
לי ג'ינגהי (), זכתה ב-3 מדליות, מדליית זהב אחת במשחה היוקרתי ביותר ל-100 מטר חופשי ושתי מדליות כסף במשחה ל-50 מטר חופשי ובמשחה שליחות 4x100 מטר חופשי. 
קריסטינה אגרסגי (), זכתה בפעם השלישית ברציפות במשחה ל-200 מטר גב. השחיינית השנייה בהיסטוריה של השחייה האולימפית מתוך שתיים (דון פרייזר) שזכתה באותו משחה בשלוש אולימפיאדות רצופות.

גברים
אלכסנדר פופוב (), זכה ב-4 מדליות, 2 מדליות זהב במשחים ל-50 ול-100 מטר חופשי וב-2 מדליות כסף במשחי שליחים.
גארי הול ג'וניור (), זכה ב-4 מדליות, 2 מדליות זהב במשחי שליחים וב-2 מדליות כסף במשחים ל-50 ול-100 מטר חופשי.
דניס פנקרטוב (), זכה ב-3 מדליות, 2 מדליות זהב במשחים ל-100 ול-200 מטר פרפר ומדליית כסף אחת במשחה שליחים 4x100 מטר מעורב.
דניון לואדר (), זכה ב-2 מדליות זהב במשחים ל-200 ול-400 מטר חופשי.
ג'וש דייוויס (), זכה ב-3 מדליות זהב כולן במשחי השליחים. 
ג'ף ראוס (), זכה בשתי מדליות זהב במשחה ל-100 מטר גב ובמשחה שליחים 4x100 מטר מעורב.
ג'ון אולסן (), זכה בשתי מדליות זהב כולן במשחי השליחים.

המשלחת הישראלית

לאולימפיאדה זו, שלחה ישראל משלחת בת 25 ספורטאים, ובהם גל פרידמן, לימים זוכה מדליית הזהב האולימפית הראשון בישראל. במשחקים האולימפיים באטלנטה הצליח גל פרידמן לזכות במדליית ארד בתחרות גלשני מיסטרל, ולהיות הישראלי השלישי שזוכה במדליה אולימפית כלשהי.

בנוסף לו, העפיל דני קרסנוב לגמר בקפיצה במוט, וסיים במקום ה-11, תוך שהוא זוכה להיות הישראלי הראשון שמצליח להגיע לשני שלבי גמר ברציפות. 

הצלחה נוספת הייתה של נבחרת השחייה הישראלית ב-4X100 מעורב, שהצליחה לראשונה להגיע לגמר בענף השחייה. השחיינים איתן אורבך, ודים אלכסייב, דן קוטלר ויואב ברוק סיימו את מקצה המוקדמות בתוצאת שיא ישראלי של 3:42.24 דקות, שהקנה להם את העלייה לגמר, בו סיימו במקום השמיני.

זוכי המדליות בברצלונה, אורן סמדג'ה ויעל ארד, השתתפו במשחקים האולימפיים באטלנטה, אך לא הצליחו לשחזר את הישגיהם. יעל ארד הפסידה בקרב על המדליה ודורגה במקום החמישי. באותו מקום דורג גם גוצ'ה ציציאשווילי בענף ההיאבקות בסגנון יווני-רומי.

ראו גם
 אולימפיאדת הנכים אטלנטה (1996)
יהודים באולימפיאדת אטלנטה

קישורים חיצוניים

 
 אתר של הוועד האולימפי
 הדו"ח הרשמי - 1 
 הדו"ח הרשמי - 2 
 הדו"ח הרשמי - 3
 

1996 בספורט
1996
אטלנטה: ספורט
אטלנטה

1996 בארצות הברית